CELEX: 62020TA0735
Language: sk
Date: 2022-04-06 00:00:00
Title: Vec T-735/20: Rozsudok Všeobecného súdu zo 6. apríla 2022 – Planistat Europe a Charlot/Komisia („Mimozmluvná zodpovednosť – Vec ‚Eurostat‘ – Externé vyšetrovanie OLAF – Odovzdanie informácií vnútroštátnym orgánom týkajúcich sa skutkov s možnou trestnoprávnou kvalifikáciou pred skončením vyšetrovania – Podanie trestného oznámenia Európskou komisiou pred skončením vyšetrovania – Vnútroštátne trestné konanie – Definitívne zastavenie vyšetrovania – Neexistencia dostatočne závažného porušenia právnej normy priznávajúcej práva jednotlivcom“)

27.6.2022   
            
            
               SK
            
            
               Úradný vestník Európskej únie
            
            
               C 244/27
            
         
      Rozsudok Všeobecného súdu zo 6. apríla 2022 – Planistat Europe a Charlot/Komisia
      (Vec T-735/20) (1)
      
      („Mimozmluvná zodpovednosť - Vec ‚Eurostat‘ - Externé vyšetrovanie OLAF - Odovzdanie informácií vnútroštátnym orgánom týkajúcich sa skutkov s možnou trestnoprávnou kvalifikáciou pred skončením vyšetrovania - Podanie trestného oznámenia Európskou komisiou pred skončením vyšetrovania - Vnútroštátne trestné konanie - Definitívne zastavenie vyšetrovania - Neexistencia dostatočne závažného porušenia právnej normy priznávajúcej práva jednotlivcom“)
      (2022/C 244/34)
      Jazyk konania: francúzština
      
         Účastníci konania
      
      
         Žalobcovia: Planistat Europe (Paríž, Francúzsko), Hervé-Patrick Charlot (Paríž) (v zastúpení: F. Martin Laprade, advokát)
      
         Žalovaná: Európska komisia (v zastúpení: J. Baquero Cruz a F. Blanc, splnomocnení zástupcovia)
      
         Predmet veci
      
      Žalobcovia sa svojou žalobou podanou na základe článku 268 ZFEÚ domáhajú na jednej strane náhrady nemajetkovej ujmy, ktorú pán Charlot utrpel z dôvodu, že Európsky úrad pre boj proti podvodom (OLAF) odovzdal vnútroštátnym orgánom informácie týkajúce sa skutkov s možnou trestnoprávnou kvalifikáciou ako aj z dôvodu trestného oznámenia, ktoré Európska komisia zaslala uvedeným orgánom a na druhej strane majetkovej ujmy, ktorá žalobcom vznikla z dôvodu vypovedania zmlúv uzavretých medzi Planistat a Komisiou
      
         Výrok rozsudku
      
      
                  1.
               
               
                  Žaloba sa zamieta.
               
            
                  2.
               
               
                  Planistat Europe a pán Hervé-Patrick Charlot sú povinní nahradiť trovy konania.
               
            
         (1)  Ú. v. EÚ C 53, 15.2.2021.